钦定古今图书集成/明伦汇编/氏族典/第222卷 > 《廖用贤尚友录》 > 车济
## 钦定古今图书集成/明伦汇编/氏族典/第222卷 > 《廖用贤尚友录》 > 车济

按《晋书车济传》：“济字万度，敦煌人也。果毅有大量。张
重华以为金城令，为石季龙将麻秋所陷，济不为秋
屈，秋乃临之以兵，济辞色不挠，曰：‘身可杀，志不可移’。
乃伏剑而死。秋叹其忠节，以礼葬之。后重华迎致其
丧，亲临恸哭，赠宜禾都尉。”